На основу члана 13. став 2. и члана 203. став 4. Закона о здравственој заштити ("Службени гласник РС" бр.25/2019) , члана 2. Одлуке о утврђивању времена и узрока смрти лица умрлих изван здравствене установе на територији општине Медвеђа бр. 06-52/2022/3 од 03.10.2022.године, (''Службени гласник града Лесковца'', бр.30/22) ), члана 66. Статута општине Медвеђа (''Службени гласник града Лесковца'', број 9/2019) и члана 19. Пословника о раду Општинског већа општине Медвеђа (''Службени гласник града Лесковца'', бр. 18/08, 25/12), Општинско веће општине Медвеђа, на седници одржаној дана 12. децембра 2022.године , расписује

Ј А В Н И О Г Л А С

за одређивање надлежног доктора медицине за стручно утврђивање времена и узрока смрти лица умрлих изван здравствене установе на територији општине Медвеђа

I Расписује се јавни оглас за одређивање три надлежна доктора медицине за стручно утврђивање времена и узрока смрти лица умрлих изван здравствене установе на територији општине Медвеђа ( у даљем тексту надлежни доктор медицине), на период од три године.

II Надлежни доктор медицине обавља преглед лица умрлог изван здравствене установе, утврђује време и узрок смрти и издаје потврду о смрти у складу са Законом и Одлуком о утврђивању времена и узрока смрти лица умрлих изван здравствене установе на територији општине Медвеђа.

III Право учешћа на јавном огласу има лице које испуњава следеће услове:

- које је доктор медицине,

- да је уписан у именик лекарске коморе;

- које има најмање годину дана искуства на пословима доктора медицине.

IV Уз пријаву за јавни оглас кандидати су дужни да доставе:

* радну биографију са контакт подацима,
* оверену копију дипломе о завршеном факултету
* оверену копију дозволе за рад – лиценце издате од надлежне коморе
* доказ о радном искуству на пословима доктора медицине
* доказ да кандидат није осуђиван ( уверење / потврда ПС Медвеђа) и да се против њега не води кривични поступак (уверење /потврда суда у Лебану)
* фотокопију/очитану важећу личну карту.

V Рок за подношење пријава на јавни оглас је 15 (петнаест) дана и почиње да тече наредног дана од дана објављивања јавног огласа на званичној интернет страници општине Медвеђа.

VI Пријаве на јавни оглас са неопходном документацијом и доказима о испуњености услова подносе се Општинском већу општине Медвеђа, у затвореној коверти, непосредном предајом на писарници општинске управе општине Медвеђа или препорученом пошиљком путем поште на адресу:

Општинском већу општине Медвеђа, Краља Милана 48, 16240 Медвеђа, Комисији за пријем и разматрање приспелих пријава на јавни оглас за одређивање надлежног доктора медицине. са назнаком:

'' Пријава на јавни оглас за избор надлежног доктора медицине: НЕ ОТВАРАТИ''

VII Неблаговремене и непотпуне пријаве неће бити предмет разматрања.

VIII Рангирање подносилаца пријава вршиће се применом следећих критеријума:

* дужина радног искуства на пословима доктора медицине
* дужина радног искуства у области здравствене заштите
* висина просечне оцене на студијама и
* дужина студирања

Kомисија оцењује сваког кандидата понаособ на основу приспеле документације, оценом од 1 до 5.

IX Комисија за пријем и разматрање приспелих пријава на јавни оглас за одређивање надлежног доктора медицине ће, након спроведеног јавног огласа, доставити предлоге и мишљења Општинском већу општине Медвеђа на даље поступање.

X Пријаве на јавни оглас са достављеном документацијом, не враћају се подносиоцима пријава, већ остају у документацији Комисије за пријем и разматрање приспелих пријава на јавни оглас за одређивање надлежног доктора медицине.

XI Јавни оглас се објављује на званичној презентацији општине Медвеђа [www.medvedja.ls.gov.rs](http://www.medvedja.ls.gov.rs) и на огласној табли.

ОПШТИНСКО ВЕЋЕ ОПШТИНЕ МЕДВЕЂА

08 Број 06-67/2022/14 од 12. децембра 2022. године

ПРЕДСЕДНИК

Драган Кулић